ຈີນຄັດຄ້ານ ຕໍ່ຂໍ້ກ່າວຫາ ຂອງສະຫະລັດ ກ່ຽວກັບ ການອ້າງເອົາກໍາມະສິດ ທາງທະເລຂອງຕົນ (ສະໄລດ໌)
​ໂຄສົກ​ກະຊວງ​ຕ່າງປະ​ເທດ​ຈີນ ​ໄດ້​ອອກ​ຄໍາ​ຖະ​ແຫລ​ງ ​ໃນ​ແລງ​ວັນ​ເສົາ​ວານ​ນີ້ ຮຽກຮ້ອງ​ໃຫ້​ສະຫະລັດ​ເອົາ “ທ່າ​ທີ​ທີ່​ມີ​ເຫດ​ມີ​ຜົນ ​ແລະ​ຍຸດຕິ​ທໍາ” ​ໃນ​ເລື້ອງ​ນີ້.
ຈີນໄດ້ປະຕິເສດຕໍ່ຂໍ້ກ່າວຫາຂອງສະຫະລັດ ທີ່ວ່າ ຕົນກໍາລັງ ໃຊ້ການກ່າວອ້າງເອົາດິນແດນ ແບບຄຸມເຄືອແລະບໍ່ສອດ ຄ່ອງກັບກົດໝາຍສາກົນ ເປັນເຫດຜົນ ໃນການເຂົ້າຄວບຄຸມ ເອົາ ເທື່ອລະຂັ້ນ ຫລາຍໆເຂດໃນທະເລຈີນໃຕ້ ທີ່ເປັນບັນ ຫາຖົກຖຽງກັນກັບປະເທດເພື່ອນບ້ານນັ້ນ ໂຄສົກກະຊວງຕ່າງປະເທດຈີນ ທ່ານ Hong Lei ໄດ້ອອກຄໍາ ຖະແຫລງໃນແລງວັນເສົາວານນີ້ ຮຽກຮ້ອງໃຫ້ສະຫະລັດເອົາ “ທ່າທີທີ່ມີເຫດມີຜົນແລະຍຸດຕິທໍາ” ໃນເລື້ອງນີ້ ຈີນອ້າງເອົາກຳມະສິດ ເກືອບທັງໝົດ ໃນພື້ນທີ່ 3 ລ້ານ 5 ແສນຕະລາງກິໂລແມັດຂອງທະເລຈີນໃຕ້ ໂດຍອ້າງເຫດຜົນທີ່ຕົນເຫັນວ່າ ເປັນສິດທິທາງປະ ຫວັດສາດຂອງຕົນ ພາຍໃຕ້ອັນທີ່ຮ້ອງວ່າ ເສັ້ນຂີດຍະຫວ່າງ 9 ຂີດ ຫລື nine-dash line ກໍຄື ເສ້ນຂີດໝາຍໃນການອ້າງກຳມະສິດຂອງຈີນ ຫວຽດນາມ ຟິລິບປີນ ໄຕ້ຫວັນ ມາເລເຊຍ ແລະບຣູໄນ ຕ່າງກໍອ້າງເອົາບາງສ່ວນຂອງຂົງເຂດດັ່ງກ່າວ ເມື່ອວັນພຸດຜ່ານມານີ້ ລັດຖະມົນຕີຊ່ວຍວ່າການກະຊວງຕ່າງປະເທດສະຫະລັດ ຮັບຜິດ ຊອບກິດຈະການ ເອເຊຍຕາເວັນອອກແລະຍ່ານມະຫາສະມຸດປາຊີຟິກ ທ່ານ Danny Russell ໄດ້ໃຫ້ການຕໍ່ລັດຖະສະພາວ່າ ການນໍາໃຊ້ເສ້ນຂີດຍະຫວ່າງ 9 ຂີດໃດໆກໍຕາມ ເພື່ອອ້າງເອົາສິດທິທາງທະເລນັ້ນ ຈະຕ້ອງອິງຕາມຮູບຮ່າງໜ້າດິນ ເຊັ່ນວ່າ ແຄມຝັ່ງທະ ເລຂອງປະເທດ ຫຼືບັນດາໝູ່ເກາະຕ່າງໆ ທ່ານ Russell ຮຽກຮ້ອງໃຫ້ປັກກິ່ງ ໃຫ້ຄວາມກະຈ່າງແຈ້ງ ຫລືດັດແປງແກ້ໄຂ ການອ້າງ ກຳມະສິດຂອງຕົນ ເພື່ອໃຫ້ມັນສອດຄ່ອງກັບກົດໝາຍທາງທະເລ ຂອງນາໆຊາດ ” - (ຄລິກແຕ່ລະເຂດເພື່ອອ່ານຄໍາອະທິບາຍເປັນພາສາອັງກິດ):